BGRIM บวกยาว 6 วันพุ่ง 8% โบรกฯแนะ “ซื้อลงทุน” มองกำไรนิวไฮยาวถึงปี 64 เคาะเป้า 39 บ.
BGRIM บวกยาว 6 วันพุ่ง 8% โบรกฯแนะ “ซื้อลงทุน” มองกำไรนิวไฮยาวถึงปี 64 เคาะเป้า 39 บ.
BGRIM บวกยาว 6 วันพุ่ง 8% โบรกฯแนะ “ซื้อลงทุน” มองกำไรนิวไฮยาวถึงปี 64 เคาะเป้า 39 บ.
22 ส.ค. 2562

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 11.13 น. อยู่ที่ระดับ 37.25 บาท บวก 0.50 บาท หรือ 1.36% สูงสุดที่ระดับ 37.75 บาท ต่ำสุดที่ระดับ 36.75 บาท ด้วยมูลค่าการซื้อขาย 444.95 ล้านบาท

โดยราคาหุ้น BGRIM ปรับตัวขึ้นมาต่อเนื่อง 6 วันติดนับตั้งแต่ราคาหุ้นปิดที่ระดับ 34.50 บาท เมื่อวันที่ 14 ส.ค. 62 คิดเป็นการปรับตัวเพิ่มขึ้น  2.75 บาท หรือคิดเป็น 8%
ด้านนักวิเคราะห์ บล.ไอร่า ระบุว่า ขณะนี้แนะนำ “ซื้อลงทุน” หุ้น BGRIM โดยคาดกำไรสุทธิมีโอกาสทำ New High ต่อเนื่อง อย่างน้อยถึงปี 64 พร้อมคาด BGRIM จะมีผลการดำเนินงานเติบโตต่อเนื่อง 6-7 ปีข้างหน้า จากการเปิดดำเนินงานโรงไฟฟ้าในไทย ลาว และเวียดนาม ส่งผลให้มีกำลังการผลิตเพิ่มขึ้นเป็น 3,245 MW ในปี 68 จาก 2,076 MW เมื่อปี 61
อนึ่ง เมื่อวันที่ 17 มิ.ย.62 BGRIM แจ้งตลาดฯ เริ่มเปิดดำเนินงานเชิงพาณิชย์ โครงการโรงไฟฟ้าที่เวียดนาม (1) โครงการ DT1 (BGRIM ถือหุ้น 55%) และ DT2 (BGRIM ถือหุ้น 55%) กำลังการผลิตรวม 420 MW ซึ่ง COD เมื่อวันที่ 3 มิ.ย. และ 13 มิ.ย.62 และ (2) โครงการ Phu Yen TPP (BGRIM ถือหุ้น 80%) เริ่ม COD เมื่อวันที่ 10 มิ.ย.62
อีกทั้ง BGRIM อยู่ระหว่างเจรจาโรงไฟฟ้าเพิ่มเติมในอีกหลายประเทศ เช่น เกาหลี ไต้หวัน ฟิลิปปินส์ และมาเลเซีย โดยอาศัยความแข็งแกร่ง จากเครือข่ายของ BGRIM ในต่างประเทศ
นอกจากนี้ปัจจุบันหุ้นซื้อขาย บน PE ปี 63 ประมาณ 28 เท่า พร้อมคาดผลตอบแทนจากเงินปันผลปี 62 อยู่ที่ 1.2% พร้อมประเมินราคาเป้าหมายปี 62 ที่ 39.00 บาท (DCF)